## Værdsatte billeder på Commons.
Jeg vil gerne henlede opmærksomheden på et nyt projekt på Commons, som er blevet udviklet over de seneste tre måneder, og som nu er ved at være modent. Det kaldes eller "Værdsatte billeder". Projektet har som formål at promovere billeder, illustrationer mm. på Commons som har høj værdi for online præsentation i Wikimedia projekter, heriblandt f.eks. encyklopædisk værdi for Wikipedia. Fokus er på indholdet i billederne, ikke så meget på høje tekniske krav. Det er meningen, at billeder fra et moderne indbygget kamera i en mobil kan være tilstrækkeligt, hvad angår teknisk kvalitet. Håbet er, at projektet kan være med til at mobilisere den mere almindelige fotograf/illustrator/scanner og anspore denne til at bidrage med indhold som har værdi. Jeg vil gerne opfordre til at deltage i debatten om projektet og evt. bidrage med testnomineringer. Et andet mål med projektet er at hjælpe redaktører på Wikimedia med at finde anbefalet værdifuldt materiale på Commons. -- 27. mar 2008, 16:24 (CET)
